Qorti tal-Appell Kriminali Onor. Imħallef Dr. Antonio Galea St John LL.D., Mag. detentur tal-karta ta' l-identita' numru 226384(M) Illum 30 Ottubru, 2018. Rat l-akkużi dedotti kontra l-appellant Allan Compagno quddiem il-Qorti tal-Maġistrati (Malta): (1)Talli ġiegħel jew ħall lil persuna oħra tuża vettura fit-toroq mingħajr polza ta' assigurazzjoni dwar ir-riskji ta' terzi persuni Naqas li jipproduċi il-polza tal-assikurazzjoni hekk kif ġie mitlub mill Pulizija; Naqas li jipproduċi l-liċenzja tas-sewqan meta ġie mitlub jagħmel hekk mill-Pulizija jew mill-Awtorita fi żmien stipulat mill-Liġi; Saq vettura bil-mutur jew vettura oħra, li ma kelliex liċenzja; (5) Kellu fil-pussess tiegħu, jew taħt ir-responsabilita tiegħu vettura li ma ġietx reġistrata ma mall-Awtorita' għat- Trasport f' Malta; (6) Għamel użu jew bħala persuna li importa jew ġab f'Malta , vettura bil-mutur li kienet importata jew miġjuba f'Malta minn persuna residenti f'Malta, li għandha residenza normali tagħha f'Malta jew li għandha l-post prinċipali tan-negozju tagħha f'Malta, naqas li jara l- imsemmija vettura użata , kienet rreġistrata mal-Awtorita' għat-trasport f'Malta fiż-żmien tletin jum minn meta l-imsemmija vettura tkun waslet f'Malta, kif mitlub mill-liġi. Rat is-sentenza tal-Qorti tal-Maġistrati (Malta) tas-16 ta' Frar, 2016 fejn il-Qorti immultatu multa ta' elfejn u tmien mitt Ewro (€2,800) liema multa għandha titħallas ratealment permezz ta' pagamenti ta' mitt Ewro (€100) fix-xahar, l-ewwel pagament għandu jsir fil-1 ta' Marzu, 2016 b'dan illi jekk ma jsirx il-ħlas ta' xi waħda mir-rati l-ammont sħiħ li jkun fadal għandu jkun dovut u jitħallas minnufih u fin-nuqqas ta' tali ħlas il-bilanċ tal-ammont dovut għandu jkun awtomatikament konvertibbli fi priġunerija mingħajr il-ħtieġa ta' ebda ġudizzju ieħor. Rat ir-rikors tal-appellanti Allan Compagno minnu ppreżentat fl-24 ta' Frar, 2016 fejn talab lil din il-Qorti jogħġobha tħassar u tirrevoka s-sentenza hawn fuq imsemmija fejn sabet ħtija u l-piena inflitta fuqu dik ta' elfejn u tmien mitt euro (€2,800) u minflok ma ssibx lill-imputat ħati tal- akkużi u tilliberaħ minnhom. Rat l-aggravji tal-appellanti u cioe':- 1.Illi f1-ewwel lok is-sentenza hija monka u hija nieqsa mill-fatt li il-piena jiġifieri il-multa mhiex imqassma mad-diversi akkużi u hija ambigwa fis sens li wieħed ma jafx għall-liema akkuża qiegħed jeħel b'hekk tirrendi is-sentenza nulla u bla effett; Illi mingħajr preġudizzju għas-suespost l-esponenti jissottometti illi meta tela' ix-xhud tal-Awtorita' tat- Trasport ħarġet mill-istess xhieda li l-esponenti għandu second hand business tal-vetturi u huwa kopert bl insurance tat-Trial Run u bħala fatt għandu n-numru tat-Trial Run tiegħu. Il-fatt li jista' jkun li dik il-ġurnata meta twaqqaf, fuq il-vettura in kwistjoni ma kellux il- pjanċi tat-Trial Run dan ma jfissirx li l-vettura ma kinitx mingħajr polza ta' assikurazzjoni dwar ir-risjki ta' terzi persuna. Hija il-polza tal-assikurazzjoni li tikkonvalida l-assikurazzjoni u mhux il pjanċi tat-Trial Run. hawnhekk fejn is-sentenza hija żbaljata fejn propju mix-xhieda li ngħatat ħarget ċar u tond li l- esponenti kellu polza ta' assikurazzjoni u dan kif xehed rapprezentant tal-Awtorita tat Trasport Malta bis-saħħa tat-Trial Run u għalhekk ma kellux jinstab ħati tal-ewwel akkuża. Rat l-atti kollha tal-kawża. Semghet it-trattazzjoni tal-partijiet. Ikkunsidrat, Rat il-fedina penali aġġornata tal-appellant ezebita mill-prosekuzzjoni fuq ordni tal-Qorti. Illi din il-kawża hija sommarja u peress li ma ġewx rekordjati x-xhieda, din il-Qorti qed terġa tisma' x-xhieda li diġa nstemgħet quddiem l-Ewwel Qorti. Illi fil-mertu dan l-appell huwa limitat għall-ewwel imputazzjoni biss u cioe' li l-karozza kienet bla assigurazzjoni . Dwar l-imputazzjonijiet l-oħra ma jirriżulta ebda aggravju. Illi mill-affidavit ta' PS 290 jirriżulta li l-appellant instab isuq karozza li kellha numru tal- Huwa nformhom li huwa dealer tal-karozzi u li ma leħaqx jwaħħal il-pjanċi tat-Trial Run għax kien mgħaġġel sejjer għat-tifla u nesa jagħmilhom. PS 290 qallu biex jieħu l- headquarters tal-Pulizija l-polza tal-assigurazzjoni tal-vettura iżda, għalkemm ċempillu dan ma mar qatt biha. Skont l-Artikolu 36 (7) tal-L.S. 368.02 li jirrigwarda Reġistrazzjoni u Liċenżjar ta' vetturi bil- mutur jgħid is-segwenti: Pjanċi 'Trial Run' ma għandhomx jintużaw ħlief għal traġitt bi prova jew għal skopijiet ta' ttestjar. Dan ifisser li qas setgħa juża l-karozza għal affarijiet personali tiegħu. 1.Illi l-ewwel aggravju mressaq mill-appellant huwa li s-sentenza hija monka għax il-multa inflitta mhux imqassma mad-diversi akkużi Illi skont l-artikolu 382 li jiddeskrivi x'għandu jkun fiha s-sentenza jgħid senjatament is- segwenti: 'Il-qorti, meta tagħti s-sentenza kontra l-imputat, għandha tgħid il-fatti li tagħhom dan ikun ġie misjub ħati, tagħti l-piena u ssemmi l-artikolu ta' dan il-Kodiċi jew ta' kull liġi oħra li tkun tikkontempla r-reat'. Il-liġi ma tirrikjedix li l-multa għandha tkun imqassma skont l-akkużi. Għaldaqstant dan l-aggravju mhux qed jiġi milqugħ. It-tieni aggravju mressaq jikkonċerna l-fatt li għalkemm ma kellux it-Trial Run plates ma jfissirx li ma kellux polza t'assigurazzjoni dwar ir-riskji ta' terzi persuna. Il-Liċenzja ta' Trial Run trid tiġi rinnovata kull sena u ma tkunx rinnovata jekk wieħed ma jipproduċix il-polza tal-assigurazzjoni dan skont ma qal ix-xhud Stephen Sachdev amministratur ġewwa d-Direttorat għat-Trasport fuq L-art a folio 37 u cioe' ' Aħna biex tħallas permess, aħna kull bid u tas-sena, d-dealers iħallsu permess u ntuhom il- Issa biex intuhom il-permess, huma jipproduċu insurance għas-sena sħiħa'. Dan joħloq dubju dwar l-ewwel imputazzjoni u kull dubju imur favur l-appellant. Għaldaqstant din il-Qorti qed tirriforma s-sentenza appellata billi tillibera lil Allan Compagno mill- ewwel imputazzjoni dedotta kontrih filwaqt li tikkonferma s-sejbien ta' ħtija fl-imputazzjonijiet numru: 2,3,4,5 u 6; u konsegwentment tvarja l-piena billi tibdilha mill-hals ta' multa ta' elfejn u tmien mitt Ewro (€2,800) għall-elf tlett mitt ewro (€1,300).